MUNDUAREN HISTORIA EKONOMIKOA: KONTZEPTUAK

EKONOMIA: Ondasunen eta zerbitzuen produkzioaz eta banaketaz aritzen den jakintza arloa.

HISTORIA EKONOMIKOA: Beste garai batzuetako ekonomia nolako zen ikertzen duen jakintza arloa.

ONDASUNA: Gizakiaren premia bat asetzen duen gauza materiala, lan prozesu baten ondorio izan ohi dena.

ZERBITZUA: Gizakiaren premia bat asetzen duen ekintza ez materiala da, lan prozesu baten ondorio izan ohi dena.

PRODUKZIOA: Ondasun edo zerbitzu baten sorkuntza (premia bat asetzeko). Honako lan hau egiteko produkzio faktore ezberdinak konbinatzen dira:

-LURRA: Naturak ematen dituen lehengaiei ematen zaien izena, gizakiaren interbentziorik izan ez dutenak.

-LANA: Eraldaketa prozesua burutzen duen langileak horretan gastatzen duen energia eta ahalegina.

-KAPITALA: Eraldaketa burutzeko gizakiak behar dituen elementuak dira, eta hiru motakoak izan daitezke:

+Giza kapitala: Eraldaketa prozesua burutzen duen langileak gastatzen duen energia eta ahalegina.

+Kapital finkoa: Eraldaketa prozesuan kontsumitua ez diren ondasun oro (makina).

+Kapital zirkulatzailea: Eraldaketa prozesuan kontsumitzen diren ondasun zein zerbitzu oro (lehengaiak, soldatak, lehengaiak…).

ERREPRODUKZIO EKONOMIKOA : Zaintza eta etxeko lanekin zerikusia duen guztia da. Lana eta indarra bere bizitza baldintzak biderkatzeko eta iraunarazteko ekintzak biltzen dituzten prozesuak dira (umeak zaintzea, lo egitea, jatea…). Ekintza guzti hauek merkatutik kanpo gertatzen dira, eta beraz, honek ez ditu kontuan hartzen. Esaterako, taberna batean patata tortilla bat egitea produktiboa da, baina etxean egitea berriz erreproduktiboa.

Gaur egungo ekonomia produkzioaren esferan kokatzen da, eta honako hau kapitalismoaren ondorio zuzena da. Produkzio prozesuaren funtsezko helburuak gizartearen iraupena beharko luke; hau da, prozesua gutxienez lehenagoko maila berean mantentzea edota hobetzea. Minimorako bakarrik ekoizten duen ekonomia biziraupenerako izango litzateke. Historian zehar egon izan diren ekonomia mota guztiak mota honetakoak izan dira, adibidez ehiztari edota abeltzaintza nomaden ekonomia, ala ere, gaur egun ekonomia mota hau duten gizarteak oso urriak dira. Bizirauteko maila gainditzen duten ekonomia oro soberakina produzitzen duen ekonomia litzateke, gaur egungoa alegia.

SOBERAKINA: Produkzio prozesuan erabilitako faktoreak ordezkatzekok eta ekoizleen bizi-maila mantentzeko gutxienekoa gainditzen duen produkzioaren atala. Honek arazo sozio-ekonomiko handiak sortzen ditu: nork produzitzen du soberakina? Nork kontsumitzen du? Nola kontrolatu edo bereganatzen du?

BANAKETA: Produkzio prozesuaren emaitza diren ondasun edo zerbitzuen esku-aldaketari deritzo. Hau geografikoa izan daiteke (esportazio-inportazio), edota soziala (batzuk produzitutakoaren zati handiago batekin geratzen direnean).

PRODUKTIBITATEA: Erabilitako faktoreen eta emaitzaren arteko harremana da, zenbat produzitzen den dauden baliabideekin. Honekin oso lotuta dago lanaren produktibitatea (denboraren aprobetxamendua), kapitalaren produktibitatea edota lurrarena.

ETEKIN BEHERAKORREN LEGEA: Produkzio faktore bat haziz gero eta besteak konstante mantenduz, une batetik aurrera produkzioaren hazkundea txikiagoa bilakatzen joango da.

ABERASTASUNA: Ondasun eta zerbitzuen ugaritasun gehiago edota gutxiagori dagokio, eta Stock-a neurtzen duen indizea da. Ez da fluxuarekin nahasi behar.

HAZKUNDEA: Gizarte baten aberastasunean (edota fluxua neurtzen duten adierazleetan) igoera bat sumatzen den momentuan hazkundea dagoela esaten da.

GARAPENA: Ekonomia jakin baten hobekuntza kualitatibo eta egonkorra da, eta askotan garapena hazkunde baten ondorioz sortzen da. Beste batzuentzat berriz ekonomiaren egituran aldaketa sakon bat gertatzen denean da garapena, gehienetan hazkunde baten ondoriozkoa, baina ez beti (nekazaritzatik industrializaziora).

AURRERAPENA edo PROGRESIOA: Ekonomia batean bizi-mailen hobekuntza orokor bat gauzatzen denean (gehienetan desberdintasun ekonomikoen murrizketa batekin batera).

BARNE PRODUKTU GORDINA: Herrialde batek sortzen duen aberastasunaren fluxu berria. Azken mailako ondasun eta zerbitzu berri guztien balioaren batuketa da, epealdi batean zehar. Dirutan neurtzen da, eta konparaketak egiteko dibisa jakin batean jartzeaz gain biztanleriarekin elkartzen da (per capita).

Hala ere, neurgailu honek bere mugak ditu. Adierazle honek ez ditu ezberdintasun ekonomikoak adierazten, edota merkatutik pasatzen dena bakarrik hartzen du kontuan (etxean egiten den bazkaria ez da kontatzen, tabernakoa berriz bai). Honako hau kontuan hartzeko merkatutik pasatzen ez denaren estimazio bat gehitzen zaio askotan. Gainera, ez du naturari egiten zaion kaltea kontuan hartzen, eta emakumearen papera gutxiesteko joera du, normalean familiagintzan aritzen delako.

GIZA GARAPENAREN INDIZEA: Garapena eta aurrerapena neurtzeko beste bide bat da. Honek hiru faktore hartzen ditu kontuan: BPG per capita, bizitza itxaropena eta alfabetatze tasa.

POPULAZIOAREN HAZKUNDEA: Garai zehatz batean populazioaren eboluzioa nolako izan zen ezagutzera ematen digun indizea da. Garrantzia handia du noiz eta zergatik gertatu zen, eta hainbat hazkunde ezberdin egon daitezke:

-HAZKUNDE NATURALA: Lurralde bateko jaioen eta hildakoen artean dagoen harremana da.

-HAZKUNDE OSOA:

HERIOTZA TASA: Une zehatz batean 1000 biztanletik zenbat hiltzen diren esaten digun zifra.

JAIOTZA TASA: Une zehatz batean 1000 biztanletik zenbat jaiotzen diren esaten digun zifra.

HUGALKORTASUN TASA: Adin emankorrean (15-49) dauden 1000 emakumetatik zenbat haur jaiotzen diren esaten digun zifra.

BIZI ITXAROPENA: Eremu jakin bateko belaunaldi jakin baten bataz besteko bizitza urteak zenbatekoak diren esaten digun zifra.

MIGRAZIO SALDOA: Lurralde batetik joaten diren emigranteen kopurua ken bertara joaten diren imigranteen kopuruak ematen duen zenbakia.

DIRUA: Aktibo likido bat da (baliabide ekonomiko bat), forma ezberdinak har ditzakeena eta balorazio-bitarteko eta ordainketa-bitarteko bezala erabili daitekeena.

Diruak desmaterializazio prozesu bat jasan izan du denbora zehar. Hasiera batean txanponak metal preziatuekin egiten ziren, baina orain, papera edota metal aleazio ezberdinak erabiltzen dira. Metal preziatuak naturan oso urriak ziren, eta honek txanponari balio handiago bat ematen zion, eta gainera metal hauek besteak baino ederragoak ziren. Ondoren, billeteak eta txekeak erabiltzen hasi zen gizartea, eta azkenik, gaur egun gordailuak, transferentzia elektronikoak eta beste zenbait motatako dirua aurkitzen da.

INFLAZIOA: Prezioen bataz besteko gorakada orokorra denbora tarte batean.

HIPERINFLAZIOA: Prezioen kontrolik gabeko etengabeko igoera.

DEFLAZIOA: Prezioen bataz besteko beherakada orokorra denbora tarte batean.

TEORIA MONETARISTA: Honen esanetan, diru kopuruak eta bere zirkulazio abiadura igo egiten badira (ekonomiaren beste elementuetan aldaketarik egon gabe) inflazioa sortzen da.

ESKAINTZA ETA ESKARIAREN LEGEA: Salgai baten prezioa bere eskaintza eta eskaeraren arteko oreka puntuak markatzen du. Zenbat eta eskaera handiagoa edota eskaintza txikiagoa izan, prezioa orduan eta handiagoa egingo da.

DIRU SISTEMA: Herrialde ezberdinetako txanponen arteko harremana definitzen duen arau multzoa da. Hasieran, metal preziatuen balioen arabera egiten zen, eta hauek pisuen arabera neurtzen ziren. Gero ordea, nazioarteko merkataritza asko garatu zen, eta aldaketa formalizatzeko behar bat egon zen. Horrela, urre patroia ezarri eta gailendu egin zen. Azkenik, erdigunea dibisa bat izatea erabaki zen (dolarra). Honako sistema honek 70. Hamarkada arte iraun zuen, eta gaur egun dibisen arteko harremanak aldakorrak dira. Beraz, balio paritate finkoetan oinarritutako edota paritate aldakorretan oinarritutako sistemak aurkitzen dira.

BANKUA: Dirua gorde eta kredituak ematen dituen finantza erakunde bat da, eta dirua “sortzeko” ahalmena du. Bankuen negozioak gordailuengatik ordaintzen duen eta maileguak egiteagatik kobratzen duenaren artean dagoen diferentzian datza. Egiten dituzten operazioen arabera banku ezberdinak aurkitzen dira:

-MERKATARITZA BANKUAK: Epe laburreko maileguak eta eragiketak eskaintzen dituzte, baina gordailuak ere onartzen dira.

-INDUSTRIA BANKUAK: Epe luzeko finantziazioa ematen dute normalean, eta proiektu handietarako izaten dira.

-BANKU MIXTOAK: Aurreko bi funtzioak konbinatzen dituzte.

-INBERTSIO BANKUAK: Tituluen inguruko operazioetan espezializatzen dira.

PAGAMENDU BALANTZA:

OGASUNA: Estatuak dituen gastuei aurre egiteko behar den dirua biltzeaz arduratzen den entitatea da. Aro Garaikidera bitarte gastu gehienak militarrak ziren, baina geroz eta gehiago hazkunde ekonomikoa bultzatzeko erabiltzen da honako diru hau. Zergei dagokienez, bi motatako zergak daude, zuzenak eta zeharkakoak:

-ZUZENAK: Aberastasunaren, jabegoaren eta errentaren gainekoak dira, eta progresiboak dira (geroz eta gehiago izan orduan eta gehiago ordaintzen da, IRPF adibidez).

-ZEHARKAKOAK: Elkartrukeen eta kontsumoaren gainekoak diren zergak dira, eta produktuaren prezioaren gainean ezartzen da.